b'\n_START_ARTICLE_\nSebastian Ahlgren\n_START_PARAGRAPH_\nSebastian Ahlgren (s. 14. huhtikuuta 1971 Turku) on suomalainen iskelm\xc3\xa4laulaja, joka kruunattiin 1993 Tangomarkkinoiden Tangokuninkaaksi ensimm\xc3\xa4isen\xc3\xa4 romanina. H\xc3\xa4nell\xc3\xa4 on vaimo nimelt\xc3\xa4 Anri ja nelj\xc3\xa4 lasta._NEWLINE_Ahlgren debytoi levylaulajana vuonna 1992, jolloin Matti ja Teppo tuottivat h\xc3\xa4nen singlens\xc3\xa4 \xe2\x80\x9dJuoskaa hevoset\xe2\x80\x9d. Seuraavana vuonna h\xc3\xa4n voitti Tangokuninkuuden ja levytti kaksi albumia: yhteislevyn tangokuningatar Merja Raskin kanssa ja eponyymin sooloalbumin. Vuonna 1994 ilmestyi toinen sooloalbumi Kuutamoy\xc3\xb6. Vuonna 1999 julkaistiin albumi Peluri ja vuonna 2002 Toivo K\xc3\xa4rjen s\xc3\xa4vellyksi\xc3\xa4 sis\xc3\xa4lt\xc3\xa4nyt Sebastian Ahlgren.'